**Darovacia zmluva**

**uzatvorená podľa § 628 a nasl. zákona č. 40/1964 Zb. Občiansky zákonník a zákona č. 182/1993 Z. z. o vlastníctve bytov a nebytových priestorov v znení neskorších predpisov**

**Zmluvné strany:**

**Darca:**

**Meno a priezvisko:** .............................., rod. .............

**Dátum narodenia:** .....................

**Rodné číslo:** ....................

**Trvale bytom:** ...................

**(**ďalej aj ako **„ Darca“)**

**Obdarovaný:**

**Meno a priezvisko:** .............................., rod. .............

**Dátum narodenia:** .....................

**Rodné číslo:** ....................

**Trvale bytom:** ...................

(ďalej aj ako **„ Obdarovaný“**)

(ďalej Darca a Obdarovaný aj ako **„Zmluvné strany“**)

**Čl. I.**

**Úvodné ustanovenia**

* 1. Darca vyhlasuje, že je výlučným vlastníkom Daru uvedeného v čl. I bode 2 tejto zmluvy.
	2. Dar- byt č. ........., s podlahovou výmerou: ......... m2, vrátane pivnice s podlahovou výmerou ...... m2 vo vchode č. ......., na ulici: ................., nachádzajúci sa na .. poschodí bytového domu so súpisným číslom: ........, zapísaného v katastri nehnuteľností vedenom Okresným úradom ................, katastrálnym odborom, okres: ................, obec: .............., katastrálne územie: ................, evidovaný na liste vlastníctva č. ..........., (ďalej aj len „byt“), postavený na pozemku – parcela registra C, parcelné číslo: .........., o výmere: ...... m2, druh pozemku: zastavané plochy a nádvoria, zapísaného v katastri nehnuteľností vedenom Okresným úradom ..............., katastrálnym odborom, okres: ................., obec: ..............., katastrálne územie: ........., na liste vlastníctva č. .........., a k bytu prináležiaci spoluvlastnícky podiel vo veľkosti ................ na spoločných častiach a spoločných zariadeniach bytového domu uvedených v čl. III bode 3 a 4 tejto zmluvy (ďalej spolu aj len „Dar“).

**Čl. II.**

**Predmet zmluvy**

1. Predmetom tejto zmluvy je záväzok Darcu bezodplatne previesť vlastnícke právo k Daru uvedenému v čl. I. bode 2 tejto zmluvy na Obdarovaného a právo Obdarovaného prijať Dar do svojho výlučného vlastníctva.

**Čl. III.**

**Popis bytu**

1. Byt pozostáva z ... obytných miestností a príslušenstva, ktorým je predsieň, kuchyňa, toaleta, kúpeľňa a pivnica.

2. Vybavením bytu je najmä, no nie výlučne: sporák, odsávač pár, kuchynská linka, vstavaný nábytok, zariaďovacie predmety, ako aj vodovodné, kanalizačné, teplonosné, plynové a elektrické rozvody a prípojky slúžiace tomuto bytu. S vlastníctvom bytu je spojené spoluvlastníctvo spoločných častí a spoločných zariadení bytového domu a príslušenstva.

3. Spoločnými časťami bytového domu sú základy bytového domu, obvodové múry, vchody, chodby, schodiská, priečelia, strecha, spoločné terasy, podkrovia, povaly, vodorovné a zvislé nosné konštrukcie a izolačné konštrukcie.

4. Spoločnými zariadeniami bytového domu sú výťahy, práčovne a kotolne vrátane technologického zariadenia, sušiarne, kočíkarne, spoločné televízne antény, bleskozvody, komíny, vodovodné, teplonosné, kanalizačné, elektrické, telefónne a plynové prípojky, ktoré sú určené na spoločné užívanie a slúžia výlučne tomuto domu, a to aj v prípade, ak sú umiestnené mimo domu.

**Čl. IV.**

**Vyhlásenia zmluvných strán**

1. Darca prehlasuje, že je oprávnený s Darom nakladať v plnom rozsahu. Darca prehlasuje, že neexistujú žiadne rozhodnutia súdov alebo orgánov verejnej správy, ani žiadne zmluvy alebo dohody, v dôsledku ktorých by bolo alebo mohlo byť jeho vlastnícke právo k Daru alebo právo nakladať s Darom obmedzené.
2. Darca prehlasuje, že nemá vedomosť o tom, že si tretia osoba uplatňuje akékoľvek právo k Daru.
3. Darca vyhlasuje, že na prevádzanom Dare uvedenom v čl. I bode 2 tejto zmluvy nie je a ani nebolo začaté žiadne súdne, exekučné alebo iné správne konanie, ktoré sa týka Daru.
4. Darca prehlasuje, že na Dare neviazne žiadne záložné právo, vecné bremeno, ťarchy, nájomné práva, predkupné práva a ani iné práva tretích osôb s výnimkou zákonného záložného práva v zmysle § 15 zákona č. 182/1993 Z. z. o vlastníctve bytov a nebytových priestorov.
5. Darca vyhlasuje, že s Darom uvedeným v čl. I bode 2 tejto zmluvy nie sú zviazané žiadne nedoplatky ako daň k nehnuteľnosti, ani nezaplatené odvody alebo poplatky.
6. Darca vyhlasuje, že na jeho majetok nebol vyhlásený konkurz, osobný bankrot, nebolo voči nemu začaté konkurzné konanie, ani nebol podaný návrh na exekučné konanie.
7. Obdarovaný vyhlasuje, že sa pred uzatvorením tejto zmluvy oboznámil so stavom Daru na základe osobnej obhliadky a v tomto stave Dar prijíma.
8. Darca oboznámil Obdarovaného so zmluvou o výkone správy, ktorú v bytovom dome vykonáva ...................., so sídlom: ......................, IČO: ................... a Obdarovaný vyhlasuje, že pristupuje k tejto zmluve o výkone správy.
9. V prípade, ak sa kedykoľvek v budúcnosti ukáže akékoľvek vyhlásenie Darcu uvedené v tomto článku zmluvy ako nepravdivé, môže Obdarovaný písomne odstúpiť od tejto zmluvy. Právo odstúpiť od zmluvy môže Obdarovaný uplatniť v lehote jedného mesiaca odo dňa, kedy sa dozvedel o dôvode odstúpenia od zmluvy. Účinky odstúpenia od zmluvy nastanú dňom doručenia písomného odstúpenia od zmluvy druhej zmluvnej strane. Momentom odstúpenia od zmluvy sa zmluva zrušuje od začiatku.

**Čl. V.**

**Práva a povinnosti zmluvných strán**

1. Obdarovaný si je vedomý, že Darca sa môže domáhať vrátenia Daru, ak sa Obdarovaný bude správať k Darcovi alebo členom jeho rodiny tak, že tým hrubo poruší dobré mravy. Za hrubé porušenie dobrých mravov sa považuje príkladmo fyzické napadnutie Darcu Obdarovaným.

2. Obdarovaný je oprávnený Dar vrátiť, ak má Dar vady, na ktoré ho Darca neupozornil.

**Čl. VI.**

**Vklad vlastníckeho práva do katastra**

1. Zmluvné strany sa dohodli, že návrh na vklad vlastníckeho práva k Daru podá na príslušný Okresný úrad, katastrálny odbor, Obdarovaný a to do 10 kalendárnych dní od uzatvorenia tejto zmluvy.

2. Zmluvné strany sa dohodli, že poplatková povinnosť spojená s návrhom na vklad vlastníckeho práva k Daru postihuje Obdarovaného.

3. Zmluvné strany berú na vedomie, že vlastnícke právo k Daru prechádza na Obdarovaného až rozhodnutím príslušného Okresného úradu, katastrálneho odboru o povolení vkladu vlastníckeho práva k Daru do katastra nehnuteľností.

**Čl. VII.**

**Odovzdanie Daru**

* + - 1. Darca sa zaväzuje odovzdať Obdarovanému Dar najneskôr do troch dní od doručenia rozhodnutia Okresného úradu, katastrálneho odboru o povolení vkladu vlastníckeho práva do katastra nehnuteľností.
			2. O odovzdaní Daru sa spíše preberací protokol, ktorý je neoddeliteľnou súčasťou tejto zmluvy. Súčasťou preberacieho protokolu je aj uvedenie stavu meračov energií prislúchajúcich k Daru.

**Čl. VIII.**

**Záverečné ustanovenia**

Táto zmluva sa riadi príslušnými ustanoveniami zákona č. 40/1964 Zb. Občiansky zákonník a zákona č. 182/1993 Z.z. o vlastníctve bytov a nebytových priestorov v znení neskorších predpisov.

Zmluva je vyhotovená v štyroch rovnopisoch, z ktorých každá zmluvná strana obdrží jeden rovnopis a ostatné sú pre potreby návrhu na vklad vlastníckeho práva do katastra nehnuteľností.

* + - 1. Meniť a dopĺňať ustanovenia tejto zmluvy je možné len písomnou formou za súhlasu oboch zmluvných strán.
			2. Zmluvné strany prehlasujú, že sú plne spôsobilé na uzavretie tejto zmluvy o prevode vlastníckeho práva k Daru. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju vlastnoručne podpisujú.
			3. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle ani za nápadne nevýhodných podmienok
			4. Prílohou tejto zmluvy je vyhlásenie správcu alebo predsedu spoločenstva vlastníkov bytov a nebytových priestorov v bytovom dome, že Darca nemá žiadne nedoplatky na úhradách za plnenia spojené s užívaním bytu alebo nebytového priestoru a na tvorbe fondu prevádzky, údržby a opráv.

V ................, dňa ................

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Darca Obdarovaný